<classify> KAMPUNI ya Ndege ya FastJet nchini imeilipa Mamlaka ya Usafi ri wa Anga Tanzania TCAA Sh milioni 880 kati ya Sh bilioni 1.1 iliyokuwa inadaiwa hivyo kubakia kiasi cha Sh milioni 220.Aidha, juzi kampuni hiyo ilianza kuwalipa abiria wake waliokuwa wanadai nauli zao baada ya kushindwa kuwasafirisha, agizo ambalo lilitolewa na TCAA, wakati ikitoa notisi ya siku 28 kwa kampuni hiyo ya nia ya kusitisha shughuli zake baada ya kushindwa kutimiza Akizungumza na gazeti hili kwa simu jana, Mkurugenzi Mkuu wa masharti ya leseni ya usalama na leseni ya biashara.TCAA, Hamza Johari alikiri mamlaka yake kupokea kiasi hicho cha fedha jana asubuhi. Ni kweli tumepokea Sh milioni 880 kati ya Sh bilioni 1.1 tulizokuwa tukiidai kampuni hiyo kama tozo ya kuongozea ndege na tozo ya usalama.Bado kiasi cha Sh milioni 220. Hilo ni agizo la kwanza wamepunguza mengine bado, alisema Johari ambaye mamlaka yake ndiyo inayoratibu usafiri wa anga nchini. Kwa upande wake, Mwenyekiti Mtendaji mpya wa FastJet, Lawrence Masha alisema mpaka sasa TCAA wameshalipwa fedha zote, lakini Jumatatu ijayo atakuwa katika nafasi nzuri ya kulizungumzia hilo kwani jana alikuwa akienda msibani wakati alipopigiwa simu na gazeti hili.Kwa bahati mbaya nimefiwa nipo njiani nakwenda msibani hivyo sina nyaraka zinazoonesha abiria wangapi wamelipwa na wangapi bado ila ninachoweza kusema ni kwamba TCAA wamelipwa hela yao yote, alisema Masha, waziri wa zamani katika Serikali ya Awamu ya Nne. Mkazi wa Dar es Salaam, Donald Mwiturubani alikiri kurudishiwa nauli ya Sh 187,000 ya ndugu yake aliyekuwa akisafiri kutoka Dar es Salaam kwenda Mwanza.Alisema uongozi wa Fast- Jet uliwataka kufika katika ofisi zao zilizopo Uwanja wa Ndege wa Julius Nyerere JNIA kwa ajili ya kurudishiwa fedha zao juzi saa tano asubuhi, walifika muda huo, lakini walirudishiwa saa 10 jioni.Tunashukuru tumerudishiwa hela zetu ila tuliambiwa tufike saa tano asubuhi tumelipwa jioni hii juzi, alisema. Mwanzoni kwa wiki hii, Mamlaka ya Usafiri wa Anga Tanzania ilitoa notisi ya siku 28 ya nia ya kusitisha shughuli za Kampuni ya FastJet baada ya kushindwa kutimiza masharti ya leseni ya usalama na leseni ya biashara. Aidha, TCAA iliitaka kampuni hiyo kusitisha shughuli zote za utoaji wa huduma hadi itakavyotolewa maelekezo mengine ikiwa ni pamoja na kurudisha fedha kwa abiria wote waliouziwa tiketi.  <topic>: kitaifa 